Suntem pe cale să împărtășim multe secrete azi, voi și eu,
iar făcând asta, sper să putem renunța
la o parte din rușinea de sex pe care o simțim multe dintre noi.
Câte dintre voi ați fost fluierate de către un străin?
Multe femei.
Pentru mine, momentul de care îmi amintesc cel mai bine,
este când acel străin era un student de-al meu.
A venit spre mine în seara aceea, după curs,
iar cuvintele lui au confirmat ceea ce știam deja:
„Îmi pare nespus de rău, doamnă profesoară.
Dacă aș fi știut că sunteți dumneavoastră, nu aș fi spus acele cuvinte niciodată.”
(Râsete)
Nu eram o persoană pentru el, până când i-am fost profesoară.
Acest concept, numit obiectificare,
este fundația sexismului,
și îl vedem reimpus în toate aspectele vieții noastre.
Îl vedem în guvernarea
care refuză să pedepsească bărbații
care violează femei.
Îl vedem în reclame.
Câți dintre voi ați văzut o reclamă
care folosește sânii unei femei ca să vândă un produs complet irelevant?
Sau film după film, după film
care ilustrează femeile ca fiind interesate doar de dragoste?
Aceste exemple pot părea inconsecvente și inofensive,
dar sunt înșelătoare,
construind încet o cultură care refuză să vadă femeile ca și oameni.
Vedem asta în școala care trimite acasă o fetiță de 10 ani
deoarece hainele ei îi distrăgeau pe băieții care încercau să învețe,
sau în guvernul care refuză să incrimineze bărbații pentru viol
din nou și din nou,
sau în femeia care este asasinată
pentru că a rugat un bărbat să înceteze să o exploateze pe ringul de dans.
Media joacă un rol important în perpetuarea obiectificării femeilor.
Să luăm în considerare comedia romantică, clasică.
În mod obișnuit introduce doua tipuri de femei în aceste filme,
două tipuri de femei dorite, de fapt.
Prima este o bombă sexy.
Este o femeie incredibil de frumoasă, cu un trup perfect.
Personajul masculin principal nu are probleme în a o identifica
și nu are deloc probleme în a face sex cu ea.
A doua este personajul feminin principal,
frumoasă, dar modestă, de care bărbatul se îndrăgostește
în ciuda faptului că nu a observat-o de la început,
sau nu ar fi plăcut-o dacă ar fi făcut-o.
Prima este femeia ușuratică.
Ea există pentru a fi consumată și uitată.
Ea este mult prea disponibilă.
A doua este cea dorită, dar modestă,
și de aceea demnă de viitorii copii ai personajului masculin principal.
Adică material de căsătorie.
Chiar ni se spune că femeile au două roluri,
dar aceste roluri se regăsesc cu greu în aceeași femeie.
În rarele ocazii când împărtășesc unor noi cunoștințe
că studiez despre sex,
dacă nu încheie chiar atunci conversația,
de obicei sunt destul de intrigați.
„Oh, spune-mi mai multe.”
Așa că o fac.
„Sunt foarte interesată de studiul comportamentului sexual
al cuplurilor însărcinate și postnatale.”
În acest moment, primesc un răspuns diferit.
(Râsete)
„Oh. Huh.
Fac femeile însărcinate sex măcar?
Te-ai gândit să studiezi dorința sexuală,
sau orgasmul?
Asta ar fi interesant și sexy.”
Spuneți-mi. Care sunt primele cuvinte care vă vin în minte,
când vă imaginați o femeie însărcinată?
Am adresat întrebarea într-un sondaj cu peste 500 adulți,
iar majoritatea au răspuns „burtă” sau „rotund”
și „drăguț”.
Asta nu m-a surprins prea mult.
Ce altceva mai etichetăm ca fiind „adorabil”?
Bebelușii. Puii de câine. Puii de pisică.
Bătrânii. Nu-i așa?
(Râsete)
Când etichetăm un adult ca fiind adorabil,
eliminăm mult din inteligența
și din complexitatea lui.
Îl reducem la calități copilărești.
Am rugat și bărbații heterosexuali
să-și imagineze că partenera lor este însărcinată,
iar apoi am rugat partenerele să își imagineze că sunt însărcinate,
și să-mi spună primele cuvinte care le vin în minte
când se imaginează făcând sex.
Majoritatea răspunsurilor au fost negative.
„Scârbos.”
„Ciudat.”
„Deloc sexy. Ciudat.”
„Inconfortabil.”
„Cum?”
(Râsete)
„Nu merită deranjul.” „Nu merită riscul.”
Ultimul chiar mi-a rămas în minte.
Poate credem că renunțarea femeilor însărcinate și a mamelor la sexualitate,
îndepărtează constrângerile obiectificării sexuale.
Ele trăiesc mai puțin sexism. Nu-i așa?
Nu chiar.
Ce se întâmplă, de fapt, este un alt fel de obiectificare.
În eforturile mele de a explica asta celorlalți,
o conversație a dus la Venus din Willendorf,
o figurină paleolitică, despre care savanții au presupus
că era o zeiță a iubirii și a frumuseții, de unde și numele Venus.
Această teorie a fost revizuită mai târziu,
când elevii au observat concentrarea evidentă a sculptorului
pe elementele reproducătoare ale figurinei:
sâni mari, considerați ideali pentru alăptare;
o burtă rotundă, posibil de la sarcină;
resturi de vopsea roșie, făcând aluzie la menstruație sau naștere.
De asemenea, au presupus că ea trebuia să fie ținută sau așezată culcată
din cauză că picioarele ei mici nu îi permit să stea singură.
De asemenea, nu avea niciun chip.
Din acest motiv, era considerată a fi reprezentarea fertilității,
și nu un portret al unei persoane.
Ea era un obiect.
În istoria interpretării ei,
de la idealul de frumusețe și iubire,
ea a ajuns obiectul reproducerii.
Cred că această tranziție spune mai multe
despre savanții care i-au interpretat scopul
decât despre adevăratul scop al figurinei.
Când o femeie rămâne însărcinată,
părăsește acest tărâm al dorinței sexuale bărbătești
alunecând în rolul ei reproducător și de creștere a copilului.
Făcând acest lucru, ea devine de asemenea
proprietatea comunității,
fiind considerată foarte importantă doar pentru că e însărcinată. Nu-i așa?
Am decis să numesc asta efectul Willendorf,
și încă o dată îl vedem reintegrat în multe aspecte ale vieții ei.
A fost cineva de aici vreodată vizibil însărcinată?
(Râsete)
Da. Multe dintre voi, nu?
Câte dintre voi ați pățit ca un străin să vă atingă burta în timpul sarcinii,
poate chiar fără a vă cere permisiunea?
Sau vi s-a spus ce puteți mânca și ce nu
de către cineva care nu vă este doctor sau asistent medical?
Sau ați fost întrebate lucruri private legate de planul nașterii?
Iar apoi vi s-a spus de ce aceste alegeri sunt greșite?
Da, și mie la fel.
Sau a refuzat vreodată vreun chelner să vă aducă un pahar de vin?
Asta ar putea să vă dea de gândit, știu, dar rămâneți cu mine.
Acesta este un secret uriaș.
De fapt este sigur să consumi alcool cu moderație în timpul sarcinii.
Mulți dintre noi nu știm asta,
pentru ca doctorii nu au încredere în femeile însărcinate, cu acest secret.
(Râsete)
Mai ales dacă este mai puțin educată sau o femeie de culoare.
Ceea ce ne spune acest lucru
este că acest efect Willendorf, este de asemenea social și rasist.
Este prezent când guvernul le reamintește femeilor
cu fiecare nou proiect de lege anti-avort
că nu sunt stăpâne pe uterul lor,
sau când un ginecolog le spune:
„Chiar dacă este sigur să faci sex în timpul sarcinii,
nu se știe niciodată.
Mai bine siguranță, decât regrete, nu?”
Îi este negată intimitatea și autonomia corporală
sub forma expresiei: „fii o mamă bună.”
Nu avem încredere să ia propriile ei decizii.
E drăguță, ați uitat?
Când le spunem femeilor
că plăcerea sexuală... scuzați-mă.
Când le spunem femeilor că sexul nu merită riscul în timpul sarcinii,
ce le spunem de fapt este că plăcerea lor sexuală nu contează.
Deci ceea ce le spunem de fapt, este că ele nu contează,
chiar dacă nevoile fetusului nu contravin cu propriile lor nevoi.
Așadar, furnizorii de servicii medicale,
cum ar fi Colegiul American de Ginecologi și Obstetricieni
au oportunitatea de a educa despre siguranța sexului în timpul sarcinii.
Deci ce spun experții?
ACOG nu are nicio declarație oficială
legată de siguranța actului sexual în timpul sarcinii.
Orientarea din partea Clinicii Mayo este în general pozitivă
dar prezentată cu un avertisment:
„Deși majoritatea femeilor pot face sex în siguranță în timpul sarcinii,
uneori e mai bine să fiți precaute.”
Unele femei nu vor să facă sex în timpul sarcinii,
iar acest lucru este bun.
Unele femei vor să facă sex în timpul sarcinii,
iar asta e, de asemenea, bine.
Ce trebuie să înceteze este ca societatea să le spună femeilor
ce pot și ce nu pot să facă cu propriul lor corp.
(Aplauze)
Femeile însărcinate nu sunt fără chip, fără identitate, obiecte ale reproducerii,
care nu pot să stea singure pe cele două picioare.
Dar adevărul este, adevăratul secret este,
că le spunem tuturor femeilor că plăcerea lor sexuală nu contează.
Refuzăm chiar să recunoaștem că femeile care fac sex cu femei,
sau femeile care nu doresc copii, chiar există.
„Oh, e doar o fază temporară...
are nevoie doar să întâlnească bărbatul potrivit.”
De fiecare dată când o femeie face sex
doar pentru că se simte bine,
este ceva revoluționar.
Ea este revoluționară.
Acționează împotriva insistențelor societății
că ea există doar pentru plăcerea bărbatului
sau pentru reproducere.
O femeie care își prioritizează nevoile sexuale este înspăimântătoare,
deoarece o femeie care își proritizează dorințele sexuale
se prioritizează pe ea însăși.
(Aplauze)
Aceasta este o femeie care cere să fie tratată ca un egal.
E o femeie care insistă
să îi faceți loc la masa puterii,
și ăsta e lucrul cel mai înfricoșător dintre toate
pentru că nu putem să-i facem loc
fără ca unii dintre noi să renunțăm la locul suplimentar pe care-l deținem.
(Aplauze)
Am un ultim secret pentru voi.
Sunt mamă a doi băieți
și am avea nevoie de ajutorul vostru.
Chiar dacă băieții mei mă aud spunând regulat
că este important ca bărbații să recunoască femeile ca fiind egalele lor
și își văd tatăl aplicând asta,
vrem ca ceea ce se întâmplă în casa noastră să se aplice și în lume.
Aceasta nu este o problemă a bărbaților sau a femeilor.
Aceasta este problema tuturor,
și toți jucăm un rol în distrugerea sistemelor de inegalitate.
Pentru început, trebuie să încetăm să le spunem femeilor
ce pot și ce nu pot să facă cu propriul lor corp.
(Aplauze)
Asta include să nu tratăm femeile însărcinate ca proprietatea comunității.
Dacă nu o cunoști, nici măcar nu o întreba dacă poți să îi atingi burta.
N-ai pune această întrebare altcuiva.
Nu îi spune ce poate și ce nu poate mânca.
Nu-i pune întrebări personale despre deciziile ei medicale.
Asta include, de asemenea, înțelegerea faptului
că chiar dacă sunteți personal împotriva avortului,
puteți totuși să luptați pentru dreptul femeii de a alege.
Când vine vorba despre egalitatea femeii, cele două nu trebuie să fie opuse.
Dacă ești cineva care face sex cu o femeie,
fă o prioritate din satisfacerea ei.
Dacă nu știi cum, întreabă.
Dacă aveți copii...
(Râsete)
Să aveți conversații despre sex cât de devreme posibil,
deoarece copiii nu mai caută s-e-x în dicționar.
Caută pe internet.
Iar când aveți acele conversații despre sex,
nu le centrați doar pe reproducere.
Oamenii fac sex din multe motive,
unii pentru că își doresc un copil,
dar majoritatea dintre noi facem sex deoarece ne simțim bine.
Recunoașteți asta.
Și indiferent dacă aveți sau nu copii,
susțineți educația sexuală completă, încât să nu-i rușineze pe adolescenți.
(Aplauze)
Nu obținem nimic pozitiv din a rușina adolescenții
datorită dorințelor și comportamentelor lor sexuale,
ci doar infecții cu transmitere sexuală și teste de sarcină.
În fiecare zi, ne este oferită tuturor oportunitatea
de a întrerupe tiparele de inegalitate.
Cred că toți putem fi de acord că merită să facem acest lucru.
Vă mulțumesc!
(Aplauze)